[{"text_idx": "#000000", "text": "\u201eLoomade karneval\u201c on ta\u0308iesti uutmoodi lahendusega lavastus Estonias, sest laval on koos nii tantsijad, muusikud kui ka publik ja seda ko\u0303ike selleks, et lapsed na\u0308eksid la\u0308hemalt artiste ning tekiks hea ja mugav o\u0303hkkond."}, {"text_idx": "#000002", "text": "Poiss ja tu\u0308druk on u\u0308ksi kodus. Igavuse peletamiseks vaatavad nad aknast va\u0308lja ja kuulavad ta\u0308navalt kostuvaid helisid. Ta\u0308navakoristusmasin mo\u0308irgab kui dinosaurus, va\u0308iksemad autod meenutavad kanade kaagutamist, trollibussi signaal on justkui eesli hirnumine ning kaugem jutuvadin on kui a\u0308sja koorunud linnupoegade siutsumine. Seeja\u0308rel otsustavad o\u0303de-venda ise kodust loomaaia teha ning helide taustal erinevaid loomi ma\u0308ngida. Korraga saab ta\u0308navahelidest imekaunis muusika ..."}, {"text_idx": "#000004", "text": "Camille Saint-Sae\u0308ns (1835\u20131921) kirjutas 14 osast koosneva fantaasiarikka su\u0308idi \u201eLoomade karneval\u201c 1886. aastal eraviisiliseks ettekandeks. Kuna helilooja aga kartis, et tema muusikalisi vigureid ta\u0308is palad vo\u0303iksid kahjustada tema mainet to\u0303sise muusika loojana, keelas ta teose avalikud ettekanded. Seepa\u0308rast ko\u0303las su\u0308it avalikkusele esmakordselt alles 26. veebruaril 1922, aasta pa\u0308rast autori surma. \u201eLoomade karneval\u201c vo\u0303eti entusiastlikult vastu ning sellest on saanud u\u0308ks tuntumaid, armastatumaid ja su\u0308dantsoojendavaid teoseid. Kuulajate ette manatakse lustakad muusikalised pildid kuninglikust lo\u0303vist, nokkivatest kanadest, kihutavatest antiloopidest, sulistavatest kaladest ja teistest toredatest loomadest."}, {"text_idx": "#000006", "text": "Palume noortel joonistada ja kirjutada, mida na\u0308hti ja kuuldi. To\u0308o\u0308d palume tuua vo\u0303i saata aadressil: Rahvusooper Estonia, Estonia pst 4, Tallinn 10148, hiljemalt 1. maiks 2023. Suve algul autasustatakse parimaid kunstito\u0308id ja pannakse va\u0308lja na\u0308itus noorte to\u0308o\u0308dest."}]